പട്ടയ മേളക്ക് ഒരുങ്ങി എറണാകുളം ജില്ല, വിതരണം ചെയ്യുക 530 പട്ടയങ്ങള് എറണാകുളം : കേരളത്തിലെ മുഴുവന് ഭൂരഹിതര്ക്കും ഭൂമി എന്ന പ്രഖ്യാപിത ലക്ഷ്യത്തിന്റെ ഭാഗമായുള്ള പട്ടയമേളയുടെ ജില്ലാ തല ഉത്ഘാടനം സെപ്റ്റംബര് 14 ന് രാവിലെ11.30 ന് എറണാകുളം ടൗണ് ഹാളില് നടക്കും. നൂറു ദിന കര്മപദ്ധതിയുടെ ഭാഗമായുള്ള പട്ടയമേളയുടെ ജില്ലാ തല ഉത്ഘാടനം വ്യവസായ വകുപ്പ് മന്ത്രി പി. രാജീവ് നിര്വഹിക്കും. ജില്ലയിലെ 530 കൂടുംബങ്ങള്ക്ക് പട്ടയം കൈമാറുന്നത്. കണയന്നൂര് താലൂക്ക് പരിധിയില് വരുന്ന തിരഞ്ഞെടുക്കപ്പെട്ട ഗുണഭോക്താക്കള്ക്കുള്ള പട്ടയ വിതരണം ആയിരിക്കും ചടങ്ങില് നടക്കുക. ബാക്കിയുള്ള പട്ടയങ്ങള് താലൂക്ക്, വില്ലേജ് തലങ്ങളില് വെച്ച് വിതരണം ചെയ്യും. ടി.ജെ.വിനോദ് എം എല് എ അധ്യക്ഷനാകുന്ന ചടങ്ങില് എം.പി.മാരായ ഹൈബി ഈഡന്, തോമസ് ചാഴിക്കാടന്, മേയര് അഡ്വ.എം.അനില്കുമാര്, എം എല് എ മാരായ പി.ടി.തോമസ്, കെ.ബാബു, ജില്ലാ പഞ്ചായത്ത് പ്രസിഡന്റ് ഉല്ലാസ് തോമസ്, ജില്ലാ കളക്ടര് ജാഫര് മാലിക്, അസിസ്റ്റന്്റ് കളക്ടര് സച്ചിന് കുമാര് യാദവ്, എഡിഎം എസ്.ഷാജഹാന്, ഡെപ്യൂട്ടി കളക്ടര് എല്.ആര് കെ.ടി.സന്ധ്യാദേവി, രാഷ്ട്രീയ പാര്ട്ടി പ്രതിനിധികളായ സി.എന്.മോഹനന്, പി.രാജു, മുഹമ്മദ് ഷിയാസ്, ബാബു ജോസഫ്, കെ.എം.മജീദ്, സാബു ജോര്ജ്, സി.കെ.അബ്ദുള് അസീസ്, ഷിബു തെക്കുംപുറം, എ എ നജീബ്, എന് ടി കുര്യച്ചന്, പി.എസ്.പ്രകാശന്, അനില് ജോസ് കാളിയാടന്, ബി.എ.അഷ്റഫ് , ഇ.എം.മൈക്കിള് എന്നിവര് പങ്കെടുക്കും. കോതമംഗലം താലൂക്കില് 60 ഉം , കൊച്ചി താലൂക്കില് 30 ഉം, കുന്നത്തുനാട് താലൂക്കില് 17ഉം, കണയന്നൂര് താലൂക്കില് 11ഉം, പറവൂര് താലൂക്കില് 10 ഉം, ആലുവ താലൂക്കില് 5 ഉം, മൂവാറ്റുപുഴ താലൂക്കില് 17 ഉം ലാന്ഡ് ട്രിബ്യൂണല് വിഭാഗത്തില് 322 പട്ടയങ്ങളും ദേവസ്വം പട്ടയം വിഭാഗത്തില് 58 പട്ടയങ്ങളും ആണ് വിതരണം ചെയ്യുന്നത് . ആകെ 530 പട്ടയങ്ങളാണ് വിതരണത്തിന് തയ്യാറാക്കിയിരിക്കുന്നത്. ജില്ലാ തലത്തിലും താലൂക്ക് തലത്തിലും കോവിഡ് മാനദണ്ഡങ്ങള് പാലിച്ചു കൊണ്ടായിരിക്കും പട്ടയ മേള നടക്കുക. ജില്ലാതലത്തിലും വിവിധ താലൂക്കുകളിലും നടക്കുന്ന പട്ടയമേളയില് 10 പേര്ക്ക് വീതമാണ് നേരിട്ട് പട്ടയങ്ങള് നല്കുന്നത്. ബാക്കിയുള്ളവ വില്ലേജ് തലത്തില് വിതരണം ചെയ്യും.The post പട്ടയ മേളക്ക് ഒരുങ്ങി എറണാകുളം ജില്ല, വിതരണം ചെയ്യുക 530 പട്ടയങ്ങള് first appeared on MalayalamExpressOnline.